Jatorki abots zuriak

Jatorki Abots Zuriak edo Jatorki zuriak emakumez osatutako Begoñako abesbatza da (Bilbo),  eta zuzendaria Joxean Llorente Etxeberria  da.

 Historia 

 Sorrera eta lehen garaia (1989) 
Jatorki Abots Zuriak Abesbatza 1989an sortu zen. EITBk antolatu zuen lehenengo Abesbatza Lehiaketan parte hartzeko osatu zuten taldea, eta bi modalitatetan lehen saria lortu zuten  'XVI. mendea baino lehenagoko musika polifonikoan' eta 'Euskal folklorean'. Irabazi zutela-eta urte berean Tolosako Abesbatzen Nazioarteko Lehiaketan parte hartzeko gonbita  jaso zuten, eta geroago beste hainbat lehiaketatan ere parte hartu zuten, Errenteriako  Musikasten, besteak beste. Hasierako garai haetan  Andoni Arregi Lizarraga izen zen zuzendaria.

 Bigarren garaia (2015-) 
Urte batzuetako parentesi baten ondoren, taldekide batzuk berriro bildu ziren eta orduan birsortu zuten Jatorki Abots Zuriak. 2015eko azaroan eskaini zuten beren lehen kontzertua Bermeoko Arrantzaleen Museoan zortzikote formatuan, hau da, zortzi kideen artean osatutako 'otxote' moduan.

Harrezkero, abesbatzak musika-ibilbide oparoa izan du, eta kontzertu ugari eskaini dituzte Euskal Herrian zehar.
 Bizkaian: besteak beste, zortzi kontzertu nagusi hauetan parte hartu dute: 1) Portugaleteko Otxoteen Nazioarteko Jaialdian parte hartu du (zenbait ediziotan: 2015, 2018, 2020, 2023 eta 2024), 2) Getxoko Kultur Etxeak antolatzen dituen 'Gabon Kontzertuetan' (2015), 3) Sestaoko Udalak eta Bizkaiko Foru Aldundiak antolatutako “Maria Luisa Ozaita” Emakumeen Abesbatzen Jaialdian (zenbait ediziotan: 2017, 2018 eta 2022), 4) Deustuko San Pedro elizan antolatutako Kontzertu Solidarioetan 'San Pedro Elizako Musika Jaialdiaren' barruan,  5) Lekeitioko lehenengo 'Otxote Jaialdian' 2019an, non Euskadiko hiru otxoterik onenek parte hartu zuten, 6) Bilboko Udalak 2022ko Basque Fest Kultur Erakustaldian euskal kultura ezagutarazteko antolatutako kontzertuetan, 7) Bilboko Alondegian antolatutako `Otxote Eszena' kultur ekitaldian (zenbait ediziotan: 2018, 2022 eta 2023), eta 8) 'Bilboko Otxote Topaketan' (hainbat ediziotan:  2016, 2018, 2019, 2020, 2022, 2023 eta 2024), eta 9) Basauriko abesbatza lehiaketan.
 Lapurdin: Kanbon eta Baionan kantatu dute. Kanboko Ochotes jaialdian (bi  ediziotan: 2018 eta 2022), baita Baionako jaietako 'Musika Klasikoko Kontzertuetan' 2018an, Euskal Kultur Erakundeak antolatuak.
 Gipuzkoan: Musikaste astearen ondoren Niessen kultur taldeak antolatzen duen Errenteriako Otxoteen Lehiaketan (zenbait ediziotan: 2016, 2018, 2021 eta 2022). Bergarako udalak antolatutako 'Otxote Kantuz' lehiaketan ere bai 2023ko otsailean, eta Astigarragan 2023n Eragiyok Abesbatzak antolatutako Ahober Zikloa inauguratzeko kontzertuan.
 Nafarroan: Gareseko Santiago elizan eta Iruñeko Kondestablearen Jauregian 2019an Nafarroako Abesbatzen Federazioak antolatua.
 Kantabrian: Castro-Urdiales-ko Santa Mª de la Asunción elizan, 'Otoños Musicales' jaialdiaren XXXVI edizioan 2022an

 Diskografia 
AusArt records diskoetxearen “The Art of True Music” bildumako lehen diskoko protagonista izan zen Jatorki Abots Zuriak. 2015eko azaroan grabatu zuten diskoa zuzenean Portugaleteko Otxoteen Nazioarteko Jaialdian, eta 2016ko abenduan aurkeztu zen Durangoko Disko eta Liburu Azokan.

 Ohiko jarduerak 
Urtean zehar hainbat jardueratan parte hartzen dute. Kaleko animazioan, kalejirak, elkartasun-kontzertuak... 

Bilboko Otxote Topaketan urtero parte hartzen dute, eta 2023koan anfitroia izan zirenean  “Herri, errai, erro: Ganbaran” zikloa antolatu zuten. 

 Erreferentziak 

 Kanpo estekak 
«Jatorki Abesbatza» YouTube
Ikusten duzu goizean.  Jatorki Abots Zuriak - Youtube  (joxeanllorente, 2020-05-09).
Madrigal (Jesus Guridi) - JATORKI Ahots Zuriak - Ciclo coral AHOBER abesbatza zikloa. ERAGIYOK.  (2023-06-22). 

Kategoria:Begoñako errepublikako elkarteak
Kategoria:Bilboko abesbatzak
Kategoria:Bilbotarrak
Kategoria:Bilboko kultura
Kategoria:Begoña